Ingebrigtsen sijoittui 11:nneksi Göteborgin EM-hallikilpailujen 2013 3 000 metrillä. Alle 23-vuotiaiden EM-kilpailuissa Tampereella 2013 hän voitti 5 000 metrin mestaruuden. Hän karsiutui 13. heinäkuuta aamupäivällä juostussa päämatkansa 1 500 metrin alkuerässä kaaduttuaan matkalla. Saman päivän iltana hän osallistui 5 000 metriin juoksuun, jonne hänet oli myös etukäteen ilmoitettu, ja voitti kilpailun ajalla 14.19,39. Moskovan MM-kilpailuissa hän sijoittui kahdeksanneksi ajalla 3.37,52. Maastojuoksun EM-kilpailuissa 2013 hän oli alle 23-vuotiaiden sarjassa kymmenes. Hän voitti 2013 Norjan-mestaruuden 800 metrillä.